Peter Schaufuss Balletten genopfører balletten Tjajkovskij-trilogien med ikke mindre end 22 dansere fra London. Trilogien bliver denne gang kun opført i Aalborg den 1. april. Trilogien består af de kendte balletter Svanesøen, Tornerose og Nøddeknækkeren. De tre balletter kan ses hver for sig eller som en helhed. Peter Schaufuss intention med trilogien er da også, at den skal ses som en helhed, og de tre forestillinger er derfor også kædet sammen med gennemgående karakterer. Den første ballet, der fremføres, er Svanesøen, hvor prinsen i sin jagt på en brud forelsker sig i Svanepigen, men senere forføres af den sorte svane. Den efterfølges af Tornerose, hvor prinsessens dybe søvn kun kan brydes af et kærlighedskys. Afslutningen på triologien er Nøddeknækkeren. Her drages vi ind i pigen Claras drøm, som både inkluderer en nøddeknækkerprins, en snedronning og en masse andre eventyrlige figurer. Billetterne kan købes ved Aalborg Kongres & Kultur Center.

Referat:
Schaufuss' Tjajkovskij ballet-trilogi genopføres i Danmark - denne gang eksklusivt i Aalborg.